Točka 9.

             
            REPUBLIKA HRVATSKA
VUKOVARSKO-SRIJEMSKA ŽUPANIJA
                   OPĆINA LOVAS
                 OPĆINSKO VIJEĆE
KLASA: 402-04/25-01/9
URBROJ: 2196-17-01-26-2
Lovas, __. studenog 2026. godine

Na temelju članka 24.b Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 30. Statuta Općine Lovas („Službeni vjesnik“ Vukovarsko-srijemske županije broj 04/21, 08/24 i 14/25) Općinsko vijeće Općine Lovas, na svojoj 13. sjednici održanoj __. studenog 2026. godine donosi


PRIJEDLOG – ODLUKA
o zborovima građana


OPĆE ODREDBE

Članak 1.
(1) Ovom Odlukom uređuje se način sazivanja zborova građana, način rada zbora građana te odlučivanje na zboru građana.

(2) Zborovi građana mogu se sazivati radi izjašnjavanja građana o pojedinim pitanjima i prijedlozima iz samoupravnog djelokruga općine te raspravljanja o potrebama i interesima građana od lokalnog značaja u skladu sa zakonom i Statutom Općine Lovas.

NAČIN SAZIVANJA ZBOROVA GRAĐANA

Mjesni odbor

Članak 2.
(1) Zborove građana saziva vijeće mjesnog odbora u skladu sa Statutom Općine Lovas.
(2) Vijeće mjesnog odbora zbor građana može se sazvati iz razloga:
− prikupljanja mišljenja mještana o određenim pitanjima koja mogu pomoći Vijeću u donošenju odluka,
− utvrđivanja problema i potreba mještana od njihovog neposrednog i svakodnevnog interesa za život i rad,
− informiranja mještana o realizaciji programa Vijeća ili aktivnostima koje su u tijeku ili se planiraju, a od interesa su za mještane s područja ili dijela područja mjesnog odbora,
− pribavljanja mišljenja u slučaju promjene područja, granica i sjedišta mjesnog odbora te naziva mjesnog odbora.

(3) Zborovi građana sazivaju se za cijelo područje ili za dio područja mjesnog odbora koji čini zasebnu cjelinu.

(4) Prijedlog za sazivanje zborova građana iz stavka 1. ovog članka može dati svaki član vijeća mjesnog odbora.

(5) Za donošenje odluke o sazivanju zbora građana na sjednici vijeća mjesnog odbora potrebna je nazočnost većine članova vijeća mjesnog odbora.

(6) Zbor građana saziva predsjednik vijeća mjesnog odbora u roku od 15 dana od dana donošenja odluke iz stavka 5. ovog članka.



Općinsko vijeće i Općinski načelnik

Članak 3.
(1) Općinsko vijeće te Općinski načelnik mogu sazvati zborove građana radi raspravljanja i izjašnjavanja građana o pitanjima od značenja za Općinu.

(2) Kada zborove građana saziva Općinsko vijeće ili Općinski načelnik zborovi građana sazivaju se za cijelo područje ili za dio područja Općine, pojedina naselja ili dijelove naselja na području Općine, a mogu se sazvati i za cijelo područje ili dio područja mjesnog odbora koji čini zasebnu cjelinu.
(3) Prijedlog za sazivanje zborova građana iz stavka 1. ovog članka može dati jedna trećina članova vijeća.

(4) Općinsko vijeće dužno je donijeti odluku o prijedlogu iz stavka 3. ovog članka u roku od 60 dana od dana zaprimanja prijedloga.

(5) Odlukom iz stavka 4. ovog članka utvrđuje se o kojim će se pitanjima tražiti mišljenje te rok u kojem je rezultate održanog zbora građana potrebno dostaviti Općinskom vijeću.
(6) Zbor građana saziva predsjednik Općinskog vijeća u roku od 15 dana od dana donošenja odluke iz stavka 4. ovog članka.


Članak 4.
(1) Zbor građana saziva se najmanje osam dana prije održavanja oglašavanjem na mrežnoj stranici Općine Lovas i oglasnoj ploči mjesnog odbora.

(2) Poziv na zbor građana sadrži mjesto i vrijeme održavanja zbora građana te dnevni red.



NAČIN RADA ZBOROVA GRAĐANA

Članak 5.
(1) Zbor građana vodi predsjednik vijeća mjesnog odbora ili član vijeća kojeg odredi vijeće mjesnog odbora.

(2) Kada zborove građana saziva Općinsko vijeće ili Općinski načelnik tada zbor građana vodi predsjednik Općinskog vijeća odnosno Općinski načelnik.
(3) Predsjednik vijeća mjesnog odbora odnosno predsjednik Općinskog vijeća ili Općinski načelnik vodi brigu o pravilnom tijeku zbora građana, daje riječ govornicima prema redoslijedu prijave, predlaže i formulira tekst zaključaka.

(4) Predsjednik vijeća mjesnog odbora odnosno predsjednik Općinskog vijeća ili Općinski načelnik može pozvati na zbor građana predstavnike pravnih osoba, odnosno fizičke osobe za čiju nazočnost ocijeni da je potrebna za rješavanje pitanja zbog kojih se zbor saziva.

(5) Predsjednik vijeća mjesnog odbora odnosno predsjednik Općinskog vijeća ili Općinski načelnik može prekinuti zbor građana ako procijeni da isti nije moguće normalno nastaviti, a naročito ako se na zboru grubo narušava javni red i mir, te ugled i dostojanstvo članova vijeća mjesnog odbora, članova Općinskog vijeća, Općinskog načelnika, gostiju i ostalih nazočnih na zboru.


Članak 6.
(1) O raspravi na zboru građana vodi se zapisnik koji se dostavlja Općini Lovas kao oblik sudjelovanja mještana u postupku odlučivanja o pitanjima od lokalnog značenja i njihovom izražavanju mišljenja o pitanjima o kojima se provodi.

(2) Zapisnik sa zbora građana je javan i mora biti objavljen na mrežnim stranicama Općine Lovas.
(3) U zapisnik se unosi dan, vrijeme i mjesto održavanja zbora, broj nazočnih mještana, imena i prezimena članova vijeća mjesnog odbora, imena i prezimena članova Općinskog vijeća nazočnih na zboru, imena i prezimena, funkcije i odgovori na postavljena pitanja (izjave) osoba koje je na zbor pozvalo vijeće mjesnog odbora, članovi Općinskog vijeća ili Općinski načelnik, imena i prezimena sudionika u raspravi i njihove izjave te prijedlozi odluka i dogovoreni način postupanja po iznesenim problemima.


ODLUČIVANJE NA ZBORU GRAĐANA
Članak 7.
(1) Za pravovaljanost izjašnjavanja na zboru građana potrebna je prisutnost najmanje 10% birača upisanih u registar birača za čije područje je sazvan zbor građana.
(2) Na zboru građana odlučuje se javnim glasovanjem, osim ako se na zboru većinom glasova prisutnih građana ne donese odluka o tajnom glasovanju.

(3) Odluka na zboru građana je donesena ako je za istu glasovalo većinom glasova prisutnih građana.

(4) Mišljenje dobiveno od zbora građana obvezatno je za mjesni odbor, a savjetodavno za Općinsko vijeće i Općinskog načelnika.

PRIJELAZNE I ZAVRŠNE ODREDBE

Članak 9.
Ova Odluka stupa na snagu osmog dana od dana objave u „Službenim vjesniku“ Vukovarsko-srijemske županije.


Predsjednik Općinskog vijeća
univ. spec. oec. Mario Peulić

